KAUNO MIESTO SAVIVALDYBĖS TARYBA

SPRENDIMAS

DĖL KAUNO MIESTO SAVIVALDYBĖS TARYBOS 2010 M. LIEPOS 23 D. SPRENDIMO NR. T-471 „DĖL KASINĖJIMO (ŽEMĖS) DARBŲ KAUNO MIESTO SAVIVALDYBĖS VIEŠOJO NAUDOJIMO TERITORIJOJE (VIETINĖS REIKŠMĖS KELIUOSE, GATVĖSE, PĖSČIŲJŲ IR DVIRAČIŲ TAKUOSE, AIKŠTĖSE, SKVERUOSE, KIEMUOSE IR ŽALIUOSIUOSE PLOTUOSE), JOS AR JOS DALIES ATITVĖRIMO ARBA EISMO JOJE APRIBOJIMO TAISYKLIŲ PATVIRTINIMO“ PAKEITIMO

2014 m. kovo 20 d.	Nr. T-163

Kaunas

Kauno miesto savivaldybės taryba n u s p r e n d ž i a:

Pakeisti Kasinėjimo (žemės) darbų Kauno miesto savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, kiemuose ir žaliuosiuose plotuose), jos ar jos dalies atitvėrimo arba eismo joje apribojimo taisykles, patvirtintas Kauno miesto savivaldybės tarybos 2010 m. liepos 23 d. sprendimu Nr. T-471 „Dėl Kasinėjimo (žemės) darbų Kauno miesto savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, kiemuose ir žaliuosiuose plotuose), jos ar jos dalies atitvėrimo arba eismo joje apribojimo taisyklių patvirtinimo“ (kartu su 2011 m. lapkričio 10 d. sprendimo Nr. T-635 ir 2013 m. vasario 7 d. sprendimo Nr. T-50 pakeitimais):

1. Pakeisti 3 punktą ir jį išdėstyti taip:

„3. Leidimų atlikti kasinėjimo (žemės) darbus ir apriboti eismą išdavimo tvarką, kasinėjimo (žemės) darbų vykdymo tvarką, dangų atstatymo tvarką reglamentuoja statybos techninis reglamentas STR 1.07.02:2005 „Žemės darbai“, patvirtintas Lietuvos Respublikos aplinkos ministro 2005 m. gruodžio 21 d. įsakymu Nr. D1-629 „Dėl statybos techninio reglamento STR 1.07.02:2005 „Žemės darbai“ patvirtinimo“, Lietuvos Respublikos statybos įstatymas, statybos techninis reglamentas STR 1.09.05:2002 „Statinio statybos techninė priežiūra“, patvirtintas Lietuvos Respublikos aplinkos ministro 2002 m. balandžio 15 d. įsakymu Nr. 179 „Dėl statybos techninių reglamentų STR 1.09.04:2002 „Statinio projekto vykdymo priežiūra“ ir STR 1.09.05:2002 „Statinio statybos techninė priežiūra“ patvirtinimo“, Kelių priežiūros tvarkos aprašas, patvirtintas Lietuvos Respublikos Vyriausybės 2004 m. vasario 11 d. nutarimu Nr. 155 „Dėl Kelių priežiūros tvarkos aprašo patvirtinimo“, Automobilių kelių dangos konstrukcijos asfalto sluoksnių įrengimo taisyklės ĮT ASFALTAS 08, patvirtintos Lietuvos automobilių kelių direkcijos prie Susisiekimo ministerijos generalinio direktoriaus 2009 m. sausio 12 d. įsakymu Nr. V-16 „Dėl Automobilių kelių dangos konstrukcijos asfalto sluoksnių įrengimo taisyklių ĮT ASFALTAS 08 patvirtinimo“, ir šios taisyklės.“

2. Papildyti tokiu 61 punktu:

„61. Kasinėjimo (žemės) darbai, vykdant Kauno miesto kelio ženklų, apsauginių atitvarų, įspėjamųjų stovų ir sferinių veidrodžių įrengimo, atstatymo ir eksploatavimo darbus pagal Kauno miesto savivaldybės administracijos Transporto ir eismo organizavimo skyriaus (toliau – Transporto ir eismo organizavimo skyrius) užsakymus, gali būti pradėti vykdyti be leidimo, tačiau apie tai el. paštu ir (ar) faksu prieš darbų pradžią turi būti pranešama Miesto tvarkymo skyriui, nurodant tikslią kasinėjimo (žemės) darbų vietą ir ardomos dangos rūšį bei plotą, pridedant situacijos schemą (toponuotrauką ar kitą vaizdinę medžiagą), taip pat nurodant numatomą darbų atlikimo terminą, įskaitant dangų ir aplinkos sutvarkymą.“

3. Pripažinti netekusiu galios 7.8 papunktį.

4. Pakeisti 7.12 papunktį ir jį išdėstyti taip:

„7.12. sutartį su užsakovo paskirtu statinio statybos techniniu prižiūrėtoju (išskyrus I grupės nesudėtingą statinį), atsakingu už susisiekimo komunikacijas – kelius (gatves) (toliau – techninis prižiūrėtojas), ir techninio prižiūrėtojo apsidraudimo civilinės atsakomybės privalomuoju draudimu sutartį, jei techninio prižiūrėtojo civilinės atsakomybės draudimas būtinas;“.

5. Papildyti tokiu 7.13 papunkčiu:

„7.13. žemėlapio ištrauką su pažymėta teritorija, kurioje bus vykdomi žemės kasinėjimo ir (ar) užtvėrimo darbai.“

6. Pakeisti 11 punktą ir jį išdėstyti taip:

„11. Apie vykdomus kasinėjimo (žemės) darbus arba eismo apribojimus pagal išduotus leidimus ir avarinius kasinėjimo (žemės) darbus Miesto tvarkymo skyrius informuoja interneto tinklalapyje ep.kaunas.lt, taip pat informuoja Kauno miesto savivaldybės administracijos Viešosios tvarkos skyrių (toliau – Viešosios tvarkos skyrius) ir seniūnijas.“

7. Pakeisti 17.2 papunktį ir jį išdėstyti taip:

„17.2. sudaryti sutartį su dangas atstatančia organizacija, techniniu prižiūrėtoju ir nepriklausoma akredituota laboratorija, turinčiais teisę atlikti šiuos darbus;“.

8. Pakeisti 17.4 papunktį ir jį išdėstyti taip:

„17.4. užtikrinti, kad statybos vietoje būtų palaikoma švara ir tvarka, atitinkanti higienos normų reikalavimus, laikytis Kauno miesto tvarkymo ir švaros taisyklių ir kitų teisės aktų, reglamentuojančių vykdomą veiklą.“

9. Pripažinti netekusiais galios 17.5 ir 17.6 papunkčius.

10. Papildyti tokiu 18.8 papunkčiu:

„18.8. Įrengiamos gatvių, šaligatvių, pėsčiųjų ir dviračių takų dangos konstrukcijos plotas privalo būti taisyklingos geometrinės formos, o esamo asfaltbetonio briaunos apipjautos vertikaliai;“.

11. Papildyti tokiu 18.9 papunkčiu:

„18.9. Naujai rengiamo ir esamo išpjauto asfalto sujungimo vietos privalo būti apipurškiamos bituminė emulsija.“

12. Pakeisti 19 punktą ir jį išdėstyti taip:

„19. Kai oro sąlygos nepalankios, išardytos dangos visų kategorijų gatvių važiuojamojoje dalyje sutvarkomos įrengiant laikiną dangą (šaltuoju asfaltbetoniu). Nusistovėjus palankiems orams, laikina danga išardoma ir įrengiama nauja danga iškasoje pagal tipinę konstrukciją, atitinkančią gatvės kategoriją. Pėsčiųjų ir dviračių takų zonoje įrengiamas smėlio pasluoksnis ir laikina danga, žaliųjų plotų zona išlyginama, o nusistovėjus palankiems orams (iki gegužės l d.) dangos iki galo sutvarkomos. Iki to laiko įrengti laikini pagrindai prižiūrimi ir už jų būklę atsako statytojas (užsakovas) ar jo įgaliotas asmuo.“

13. Papildyti tokiu 191 punktu:

„191. Seniūnijos atstovas raštiškai patvirtina, kad dangos ir aplinka sutvarkyta. Jam pateikiamas išduotas leidimas su techninio prižiūrėtojo rašytiniu patvirtinimu, situacijos schema (toponuotrauka ar kita vaizdinė medžiaga) ir laboratorinių tyrimų, bandymų, matavimų protokolai, patvirtinantys, kad gruntas ir pagrindai sutankinti tinkamai.“

14. Pakeisti 20.1 papunktį ir jį išdėstyti taip:

„20.1. nepriklausomos akredituotos laboratorijos išduotą grunto ir pagrindų sutankinimo tyrimų, bandymų, matavimų protokolą, patvirtinantį, kad gruntas ir pagrindai sutankinti tinkamai;“.

15. Pakeisti 20.2 papunktį ir jį išdėstyti taip:

„20.2. išduotas leidimas, kuriame yra techninio prižiūrėtojo ir seniūnijos atstovo rašytinis patvirtinimas, kad darbai atlikti tinkamai ir laiku, ir rinkliavos mokėjimą patvirtinantys dokumentai su banko žyma, jeigu ją privaloma sumokėti.“

16. Pakeisti 22 punktą ir jį išdėstyti taip:

„22. Kasinėjimo (žemės) darbai, atliekami šalinant avarijas, gali būti pradėti vykdyti be leidimo, tačiau apie tai el. paštu ir (ar) faksu prieš darbų pradžią pranešama Miesto tvarkymo skyriui, nurodant tikslią kasinėjimo (žemės) darbų vietą ir ardomos dangos rūšį ir plotą, pridedant situacijos schemą (toponuotrauką ar kitą vaizdinę medžiagą), taip pat nurodant numatomą avarijos likvidavimo terminą, įskaitant dangų ir aplinkos sutvarkymą, kai avarija likviduojama per 5 darbo dienas. Šie duomenys registruojami kompiuterinėje duomenų bazėje, pateikiami interneto tinklalapyje ep.kaunas.lt, taip pat pateikiami Viešosios tvarkos skyriui ir seniūnijoms. Jei darbai atliekami važiuojamojoje gatvės dalyje, pranešama Kauno apskrities vyriausiojo policijos komisariato Kelių policijos valdybai ir Kauno miesto savivaldybės administracijos Transporto ir eismo organizavimo skyriui.“

17. Pripažinti netekusiu galios 221 punktą.

18. Papildyti tokiu 241 punktu:

„241. Apie avarinių darbų pabaigą (įskaitant dangų ir aplinkos sutvarkymą) tą pačią dieną pranešama Miesto tvarkymo skyriui el. paštu ir (ar) faksu, kartu pateikiant seniūnijos atstovo raštišką patvirtinimą dėl dangų ir aplinkos sutvarkymo, laboratorinių tyrimų, bandymų, matavimų protokolus, patvirtinančius, kad gruntas ir pagrindai sutankinti tinkamai.“

19. Pakeisti 30 punktą ir jį išdėstyti taip:

„30. Apie savavališką vietinės reikšmės kelių, gatvių, pėsčiųjų ir dviračių takų, aikščių, skverų, kiemų ir žaliųjų plotų sugadinimą, statybinių medžiagų ir grunto sandėliavimą už statybos aikštelės ribų informuojamas Viešosios tvarkos skyrius ir (ar) seniūnijos, kurie statytojui (užsakovui) ar jo įgaliotam asmeniui surašo administracinio teisės pažeidimo protokolą.

20. Pakeisti 31 punktą ir jį išdėstyti taip:

„31. Kaip laikomasi šių taisyklių, kontroliuoja Kauno miesto savivaldybės administracijos Aplinkos apsaugos, Miesto tvarkymo, Transporto ir eismo organizavimo ir Viešosios tvarkos skyriai ir seniūnijos, taip pat Savivaldybės skelbtą konkursą laimėjusi bendrovė, kuri vykdo kasinėjimų stebėseną.“

Savivaldybės meras	Andrius Kupčinskas